《和张邦兆秋兴三首 其三》
明代·祁顺

故人一别类参商，气序推迁暑又凉。庭院雨馀梧减翠，园林霜后橘生香。

悲秋杜老空怀古，乞巧宗元欲凿方。昨夜乡关频入梦，白云东望海天长。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。